[{"text_idx": "#000000", "text": "Mae gwaith Beatriz Santiago Mun\u0303oz yn cael ei arddangos yn\nCliciwch yma i gynllunio'ch ymweliad\nCliciwch yma i gael taith dywysedig o fideo o amgylch arddangosfa'r artist"}, {"text_idx": "#000002", "text": "Mae Santiago Mun\u0303oz hefyd yn chwarae a\u0302 holl natur gwneud ffilmiau ei hun, gan weithiau drin a thrafod neu ymyrryd a\u0302 lens y camera i ddryllio\u2019r ddelwedd dafluniedig neu gyflwyniadau sy\u2019n cynnwys tafluniadau lluosog sy\u2019n gorgyffwrdd i greu naratifau afliniol sy\u2019n awgrymu darlleniadau neu bosibiliadau amgen, gan gyfosod y dogfennol a\u0302 ffuglen ac adrodd straeon. Yn 2017, bu\u2019n cymryd rhan yn Biennale Whitney."}, {"text_idx": "#000003", "text": "Ceir tafluniadau ffilm a fideo 16mm, gan gynnwys y gwaith newydd About falling, a gyda\u2019i gilydd maent yn darlunio ardaloedd Puerto Rico sydd wedi gweld newid mawr a\u2019r cymunedau sydd bellach yn byw, yn gweithio ac yn ymdopi ag effeithiau\u2019r gweithredoedd hyn, boed yn safleoedd hen ganolfan filwrol yn yr Unol Daleithiau neu yn achos Gosila, tirwedd a ddarlunnir yn y dinistr yn sgil Corwynt Maria yn 2017. Drwy\u2019r tafluniadau lluosog, sy\u2019n gorgyffwrdd, cre\u0308ir naratifau nad ydynt yn rhai llinol sy\u2019n awgrymu darlleniadau neu bosibiliadau amgen drwy gyfuniadau o ddelweddau dogfennol gyda ffuglen ac adrodd straeon."}, {"text_idx": "#000004", "text": "Mae\u2019r detholiad o ffilmiau a\u2019r casgliad o wrthrychau cerfluniol, Malascopios 1-5, hefyd yn tanlinellu sut mae Santiago Mun\u0303oz yn chwarae gydag union natur gwneud ffilmiau ei hun ac yn tynnu ein sylw at luniad delweddau sy\u2019n symud. Weithiau mae lens camera yn cael ei newid neu ei addasu i ddryllio\u2019r ddelwedd a daflunnir, hwyrach fod y sain yn cael ei ddwysau neu, fel sy\u2019n wir yn achos About falling, caniateir i\u2019r ffilm redeg nes ei bod yn dirywio, gan atgyfnerthu natur gorfforol ffilm a\u2019i phriodoleddau materol."}, {"text_idx": "#000005", "text": "Please click images to enlarge"}]